98 Jordbunden 



bort herfra bestaar den egentlige Mor kun af de mere eller mindre om- 

 dannede Planterester og de af disse Rester levende Svampe, altsaa af 

 organisk Stof. I de øverste Dele af Moren er Planteresterne endnu kun 

 lidt omdannet, men længere nede er der foregaaet en mere gennem- 

 gribende Forandring, saa at Massen ved Behandling med en Alkaliop- 

 løsning giver en mørkfarvet Væske, der indeholder humussurt Salt. 

 Humusstofferne i Moren er i kendelig Grad kvælstofholdige, saa at 

 Kvælstofindholdet kun udgør 2 — 3 % af det tørre askefri Stof. Noget af 

 Kvælstoffet skyldes de kvælstofholdige Stoffer i Planteresterne, men 

 noget maa sikkert ogsaa hidrøre fra Svampemyceliet, da Svampene efter 

 P. Ehrenberg's Undersøgelser i ganske særlig Grad besidder den Egen- 

 skab at kunne saa at sige magasinere Kvælstof i meget vanskeligt de- 

 komponible Kvælstofforbindelser'*'). Under almindelige Forhold er 

 Kvælstoffet i Mordannelserne ikke mere tilgængelig for Plantevæksten, 

 men naar Morlaget bliver mekanisk sønderdelt ved dertil egnede Red- 

 skaber (Pløjning, Behandling med „Knivharve" m. m.) og blandet med 

 Kalk eller Mergel, kan der foregaa en Omdannelse af de uopløselige 

 Kvælstofforbindelser til Ammoniumsalt og Nitrater paa tidligere omtalt 

 Maade. Samtidig hermed skifter Humusstofferne i Morlaget Karakter. 

 Sejgheden og det faste Sammenhæng forsvinder, Farven forandres fra 

 Tørvs sortebrune til Muldjords sorte Farve, og den sure Reaktion for- 

 svinder ved Kalktilsætningen og Udluftningen. Jordbundsbakterierne, 

 som før var stærkt tilbagetrængt paa Grund af Luftmangelen og Humus- 

 stoffernes stærkt sure Egenskaber, bliver nu i særlig Grad virksomme 

 ved de organiske Stoffers Omdannelse. Moren kan derfor ved Kalktil- 

 sætningen og ved Blandingen med de underliggende Jordpartikler samt 

 ved de kemiske Forandringer, der foregaar under Jordbakteriernes Virk- 

 somhed, efterhaanden forvandles til Muld. Opdyrkning af Heder og 

 Moser*) beror for en væsentlig Del netop paa, at man ad den angivne 

 Vej er i Stand til at foretage Omdannelsen af de sure Humusstoffer i 

 Mor og Tørv til Muld, der kan tjene som Vokseplads for Kulturplanterne. 



Marskdannelse. Ligesom Tørv, Mor og Muld hver paa sin Vis er 

 opstaaet ved Organismernes Indvirkning paa deres Omgivelser og 

 ganske eller delvis bestaar af mer eller mindre omdannet organisk Stof, 

 er de forskellige Jordarter, der er knyttet til Marsken, ogsaa i væsent- 



•) For Mosernes Vedkommende maa der gaa en Afvanding forud for Op- 

 dyrkningen. 



